– Быйыл беҙ ремонтланасаҡ йорттар исемлеген төҙөгәндә комп­лекслы ысулды ҡулландыҡ – подъездарҙан тыш капиталь ремонт та талап ителгән йорттарҙы алдыҡ, – ти республиканың торлаҡ-коммуналь хужалыҡ министры вазифаһын башҡарыусы Алан Марзаев. – Һөҙөмтәлә быйыл подъездары ремонтланған 115 йорттоң бер юлы түбәләрен яңырттыҡ, йорт эсе һыу үткәргестәрен һәм йыуынты һыу ағыҙыу торбаларын ал­маштырҙыҡ, электр һәм йылылыҡ селтәрҙәрен йүнәттек, яңы лифттар урынлаштырҙыҡ. Иң мөһиме – эштең сифаты 2019-2020 йылдар менән сағыштыр­ғанда ҡырҡа яҡшырҙы.